Índex
Títol
Contingut

Bestiola de subsòl

El vel de Maia, estripat

Joan Josep Camacho Grau

Dístic

Primera publicació: novembre 2007

http://badosa.com/n290-06

la guerra s’ha acabat. vull dir la civil, la nostra, entre germans. tot continua igual, més o menys. el fratricidi, el genocidi, i d’altres idil·lis amb la mort segueixen estan de moda. la moda fa pudor. l’art del moment n’és un exemple gràfic. consulteu la cartellera, també n’és una mostra. què em queda per poetitzar? potser la gent que camina, el tren que passa, el viaducte a dos pams, els exèrcits de cotxes? em penso. em penso que claudico. no vull ser modern, els dic a l’oreneta del balcó, al vianant sense rostre, a la pluja persistent. l’home i la dona urbans han perdut el contacte amb la natura. evidència, cony! em penso fins el moll de l’os i la pleura plena de fum. tusso, escupo, i hi torno: la guerra continua, amb mi mateix. a desgrat de tothom, en un refugi incert, en una estança compartida, en un llit, sol, de nit, sola, la resistència és un luxe, un desafiament. amants del dolor, t’esquinces el vel de la placenta. ja ha nascut: el tu!